[pic] | KOMISIJA EVROPSKIH SKUPNOSTI |

Bruselj, 7.12.2005

KOM(2005) 632 končno

2005/0250 (AVC)

Predlog

SKLEP SVETA

o pristopu Evropske skupnosti k Pravilniku št. 107 Gospodarske komisije Združenih narodov za Evropo o določbah o odobritvi vozil kategorij M 2 ali M 3 glede na njihovo splošno konstrukcijo

(predložena s strani Komisije)

OBRAZLOŽITVENI MEMORANDUM

1. Splošno

S Sklepom Sveta 97/836/ES z dne 27. novembra 1997 je ES 24. marca 1998 postala pogodbenica Revidiranega sporazuma iz leta 1958 Gospodarske komisije Združenih narodov za Evropo (UN/ECE) in je pristopila k 78 pravilnikom, dodanim k zadevnemu sporazumu. Sklep je začel veljati 24. marca 1998.

Člen 3(3) navedenega sklepa predvideva, da se Skupnost lahko odloči, da izvaja pravilnik, h kateremu ni pristopila takrat, ko je pristopila k revidiranemu Sporazumu, če Svet, po pridobljenem soglasju EP, zadevni sklep odobri s kvalificirano večino.

Pravilnik št. 107 UN/ECE[1] o določbah o odobritvi vozil kategorij M2 ali M3 je namenjen preprečevanju nastajanja novih tehničnih ovir v trgovini z motornimi vozili med pogodbenicami, ob hkratni zagotovitvi visoke ravni varnosti delovanja vozil. Komisija je zato mnenja, da je za ES primerno, da pristopi k temu pravilniku.

Zagotovljeno je tudi, da bo zadevni pravilnik postal del sistema za homologacijo motornih vozil, ker je obseg Direktive 2001/85/ES podoben Pravilniku št. 107.

Poudariti je treba, da bo ES sprejela sklep glede pristopa k temu pravilniku na podlagi dokumentov, dostopnih v uradnih jezikih UN/ECE (angleščini, francoščini in ruščini). ES je pogodbenica sporazuma UN/ECE iz leta 1958, zato mora upoštevati postopke, predvidene v zadevnem sporazumu. Zato sta bili dodani zgolj angleška in francoska različica Pravilnika št. 107. Prevodi pravilnika bodo objavljeni pred začetkom veljavnosti.

2. Vsebina predloga sklepa

Namen predloga sklepa je omogočiti Skupnosti, da pristopi k Pravilniku št. 107 UN/ECE o določbah o odobritvi vozil kategorij M2 ali M3 glede na njihovo splošno konstrukcijo.

2005/0250 (AVC)

Predlog

SKLEP SVETA

o pristopu Evropske skupnosti k Pravilniku št. 107 Gospodarske komisije Združenih narodov za Evropo o določbah o odobritvi vozil kategorij M 2 ali M 3 glede na njihovo splošno konstrukcijo[2]

(Besedilo velja za EGP)

SVET EVROPSKE UNIJE JE –

ob upoštevanju Pogodbe o ustanovitvi Evropske skupnosti,

ob upoštevanju Sklepa Sveta 97/836/ES z dne 27. novembra 1997 v pričakovanju pristopa Evropske skupnosti k Sporazumu Gospodarske komisije Združenih narodov za Evropo, ki se nanaša na sprejem enotnih tehničnih predpisov za cestna vozila, opremo in dele, ki se lahko vgradijo v cestna vozila in/ali uporabijo na njih, in na pogoje za vzajemno priznavanje homologacij, dodeljenih na podlagi teh predpisov („Revidiran sporazum iz leta 1958“)[3], ter zlasti člena 3(3) in druge alinee člena 4(2) Sklepa,

ob upoštevanju predloga Komisije,

ob upoštevanju privolitve Evropskega parlamenta[4],

ob upoštevanju naslednjega:

(1) Standardizirane zahteve Pravilnika št. 107 UN/ECE[5]o določbah o odobritvi vozil kategorij M2 ali M3 glede na njihovo splošno konstrukcijo so namenjene odstranjevanju tehničnih ovir v trgovini z motornimi vozili med pogodbenicami ob hkratni zagotovitvi visoke ravni varnosti delovanja vozil.

(2) Komisija je zato mnenja, da mora Pravilnik št. 107 postati del sistema Skupnosti za homologacijo motornih vozil –

SKLENIL:

Člen 1

1. Skupnost uporablja Pravilnik št. 107 Gospodarske komisije Združenih narodov za Evropo o določbah o odobritvi vozil kategorij M2 ali M3 glede na njihovo splošno konstrukcijo.

2. Besedilo Pravilnika se priloži k sklepu.

Člen 2

Pravilnik št. 107 Gospodarske komisije Združenih narodov za Evropo o določbah o odobritvi vozil kategorij M2 ali M3 glede na njihovo splošno konstrukcijo postane del sistema Skupnosti za homologacijo motornih vozil.

Člen 3

Komisija o tem sklepu obvesti generalnega sekretarja Združenih narodov.

V Bruslju,

Za Svet

Predsednik

[1] Dokument ZN E/ECE/TRANS/505/Rev.2/Add.106/Rev.1, kakor je bil spremenjen z dokumentom E/ECE/TRANS/505/Rev.2/Add.106/Rev.1/Corr.1

[2] Ob upoštevanju vseh sprememb do vključno popravka 1 revizije 1, ki je začel veljati 19. oktobra 2004

[3] UL L 346, 17.12.1997, str. 78.

[4] UL C , , str. .

[5] Dokument ZN E/ECE/TRANS/505/Rev.2/Add.106/Rev.1, kakor je bil spremenjen z dokumentom E/ECE/TRANS/505/Rev.2/Add.106/Rev.1/Corr.1